**POŠTOVÁ BANKA**

**Štatút súťaže o poukážku v hodnote 100 eur od spoločnosti SCANquilt SK**

(ďalej len „**Štatút**“ alebo „**Súťaž**“)

**I. Vyhlasovateľ Súťaže**

Obchodné meno: Poštová banka, a. s.

Sídlo: Dvořákovo nábrežie 4, 811 02 Bratislava

IČO: 31 340 890

zapísaná v obchodnom registri Okresného súdu Bratislava I, oddiel Sa, vložka č. 501/B

(ďalej len „**Banka**“ alebo „**Vyhlasovateľ**“)

**II.** **Termín konania Súťaže**

Od 23.04.2021 do 27.04. 2021 vrátane (ďalej len „**Termín konania Súťaže**“).

**III.  Podmienky účasti v Súťaži**

1. Súťaž sa uskutoční na užívateľskom účte Banky na sociálnej sieti Facebook (ďalej len „Facebook“), ([www.facebook.com/postovabanka](http://www.facebook.com/postovabanka)).
2. Súťaže sa môže zúčastniť každá plnoletá fyzická osoba s aktívnym používateľským účtom na Facebooku v súlade s podmienkami používania Facebooku, ktorá vloží k súťažnému príspevku uverejnenom na používateľskom účte Facebook Banky v Termíne konania Súťaže nižšie uvedený komentár a zároveň do komentára priloží screenshot správnej odpovede z obrazovky(ďalej len „Účastník Súťaže“), na základe splnenia zadania:

💸 SÚŤAŽ o poukážku v hodnote 100 eur od slovenskej firmy SCANquilt SK 💸

🧐 Viete, koľko môžete ušetriť s hypotékou od Poštovej banky? Nájdite správnu odpoveď na 👉6500.sk/sutaz , ✍️ napíšte nám ju do komentára pridajte do komentára screenshot obrazovky so správnou odpoveďou 💻.V stredu 28.4. vyberieme spomedzi vás víťaza poukážky v hodnote 100 € na nákup doplnkov do domácnosti od nášho partnera SCANquilt SK 🛏️.Držíme palce 💪.

Za komentár, ktorým sa Účastník Súťaže zapojil do súťaže sa považuje len komentár priamo pod súťažným príspevkom, ak Banka nerozhodne inak. V prípade, že Účastník Súťaže pridá komentár, autor/iná osoba bude naň reagovať a Účastník na túto reakciu odpovie, tak táto odpoveď sa nepovažuje za nový komentár.

**IV.** **Výhra v Súťaži**

Výhrou v Súťaži je poukážka v hodnote 100 eur od spoločnosti Scanquilt SK.

**V. Výherca Súťaže a  Podmienky odoslania Výhry**

1. Výhercom Súťaže bude ten Účastník Súťaže, ktorého príspevok Banka vyžrebuje spomedzi všetkých komentárov (ďalej len „**Výherca**“). Výhercom sa môže stať jeden Účastník Súťaže. Žrebovanie prebehne dňa 28.4.2021

2. Účastník Súťaže, ktorý sa do Súťaže zapojil viac ako jedným komentárom, bude z  výberu vylúčený.

3. Výherca bude Bankou o Výhre informovaný v lehote do 1 pracovného dňa odo dňa jeho výberu, a to zaslaním správy z užívateľského účtu Facebooku Banky na používateľský účet Facebooku Výhercu (ďalej len „**Správa Banky**“), prostredníctvom ktorého sa Výherca zapojil do Súťaže. Správou Banky bude Výherca požiadaný o poskytnutie mena a priezviska, adresy trvalého pobytu alebo korešpondenčnej adresy a telefónneho čísla. Výhra bude Výhercovi Súťaže doručená kuriérskou spoločnosťou, resp. Slovenskou poštou. Náklady spojené s doručením Výhry znáša spoločnosť Scanquilt SK. Kuriérska spoločnosť je oprávnená od Výhercu Výhry na mieste prevzatia Výhry požadovať zástupcom Vyhlasovateľa preverenie poskytnutých osobných údajov v rozsahu meno a priezvisko na účel odovzdania Výhry.

4. Pokiaľ Výherca neodpovie prostredníctvom svojho Facebooku Banke na Správu Banky do 24 hodín odo dňa jej zaslania, bude na miesto Výhercu spomedzi Účastníkov Súťaže, ktorí splnili podmienky Súťaže, vybraný ďalší Účastník Súťaže, ktorý sa tým stane Výhercom.

5. Vyhlásenie výsledkov Súťaže s uvedením Výhercu uverejní Vyhlasovateľ na Facebooku Banky, a to do 3 pracovných dní po ukončení Termínu konania Súťaže. Výherca Súťaže bude zverejnený vo formáte: meno, priezvisko.

**VI.** **Vylúčenie zo Súťaže**

1. Zo Súťaže sú vylúčené osoby v pracovnom pomere alebo v pomere obdobnom pracovnému pomeru s Bankou alebo s niektorou zo spoločností patriacich do skupiny Banky. Spoločnosti patriace do skupiny Banky sú uvedené na internetovej stránke Banky [www.postovabanka.sk](https://l.facebook.com/l.php?u=http%3A%2F%2Fwww.postovabanka.sk%2F&h=ATMdxBK5uaTE4xRcwGzkbf_uYYm5lvlxZdLkgGF1OA45a7E1MnzNfl6XzvvZvEPFJt5OI6PKS8VQ5_9wPu6KvtVEMObAgF-8HFnL8mvyOgt9DkajKIAAY7NkvqSb2QtIbFJJfV18INUs&s=1) (ďalej len „**Internetová stránka Banky**“).

2. Ak sa preukáže, že Výherca je osobou podľa 1. bodu tohto článku Štatútu, alebo že Výherca porušil podmienky Facebooku, napr. neoprávneným zásahom do mechanizmu Súťaže a/alebo koná v rozpore s dobrými mravmi a/alebo platnými právnymi predpismi, Výhra sa tejto osobe neodovzdá a za Výhercu na jej miesto bude vylosovaný iný Účastník Súťaže.

3. Vyhlasovateľ si vyhradzuje právo nezaradiť do Súťaže, prípadne vylúčiť zo Súťaže osoby, ktoré nespĺňajú všetky predpoklady a/alebo podmienky uvedené v tomto Štatúte. Na Účastníkov Súťaže, ktorí nespĺňajú predpoklady a podmienky na zaradenie do Súťaže, sa neprihliada.

**VII. Zdanenie výhier**

Peňažné a nepeňažné ceny alebo výhry z reklamných súťaží a žrebovaní v hodnote neprevyšujúcej 350 eur za jednu cenu alebo výhru sú od dane oslobodené. Ak ceny alebo výhry presiahnu sumu 350 eur, zdaneniu podlieha len príjem presahujúci túto sumu.

Peňažné výhry podliehajú zdaneniu daňou vyberanou zrážkou v čase výplaty.

Vyhlasovateľ Súťaže má povinnosť písomne oznámiť Výhercovi hodnotu nepeňažnej Výhry. Výherca si príjem z Výhry zdaní sám prostredníctvom podania daňového priznania k dani z príjmov za príslušné zdaňovacie obdobie.

**VIII.** **Záverečné ustanovenia**

1. Tento Štatút sa stáva účinným dňom jeho zverejnenia na Internetovej stránke Banky. Účastníci Súťaže, ktorí sa zúčastnia Súťaže, vyjadrujú svoj bezvýhradný a bezpodmienečný súhlas s obsahom tohto Štatútu.

2. Banka si vyhradzuje právo kedykoľvek zmeniť Štatút a podmienky Súťaže v ňom obsiahnuté. Zmenené podmienky Súťaže a podmienky poskytnutia Výhry budú zverejnené na Internetovej stránke Banky a sú účinné dňom ich zverejnenia.

3. Na zaradenie do Súťaže ani na Výhru nie je právny nárok. Účasť v Súťaži je neprevoditeľná a nemôže byť ani predmetom dedičského práva.

4. Banka si vyhradzuje právo Súťaž kedykoľvek obmedziť, odložiť, prerušiť, zmeniť alebo zrušiť. Taktiež si vyhradzuje právo posunúť termín začiatku a ukončenia Súťaže a/alebo jej jednotlivých súťažných kôl, termín oznámenia Výhercov alebo termín poskytnutia Výhry, a to v odôvodnených prípadoch (napr. pri zlyhaní technického zabezpečenia vyhodnotenia Súťaže a z iných dôvodov).

5. V prípade rozporu propagačných materiálov s týmto Štatútom má prednosť Štatút. V prípade potreby poskytnutia záväzného výkladu Štatútu je oprávnený tento poskytnúť výlučne Banka.

6. Účastník Súťaže berie na vedomie, že dobrovoľným splnením podmienok účasti v Súťaži je Banka v súlade so zákonom č. 18/2018 Z. z. o ochrane osobných údajov a v súlade s Nariadením Európskeho parlamentu a Rady (EÚ) 2016/679 z 26. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane osobných údajov (všeobecné nariadenie o ochrane údajov) oprávnená spracúvať jeho osobné údaje v rozsahu meno, priezvisko, adresa trvalého pobytu, korešpondenčná adresa, telefónne číslo, výlučne na účel vyhodnotenia Súťaže a ďalších činností súvisiacich s vyhodnotením Súťaže na dobu nevyhnutne potrebnú pre vykonanie vyhodnotenia Súťaže, najdlhšie však na dobu jedného (1) mesiaca odo dňa ukončenia obdobia Trvania Súťaže. Ďalšie informácie o právach Účastníka Súťaže ako dotknutej osoby a podrobnostiach spracúvania osobných údajov sa nachádza v dokumente Informácie o spracúvaní osobných údajov, ktoré je možné nájsť na internetovej stránke Banky v dokumente Informácie o spracúvaní osobných údajov. Vyhlasovateľ Súťaže je tiež oprávnený zverejniť údaje o Výhercovi Súťaže v rozsahu a formou, ako je uvedené v čl. V tohto Štatútu.

7. Prípadné spory, ktoré vzniknú z tejto Súťaže alebo v súvislosti s ňou, sa jednotliví Účastníci Súťaže a Banka zaväzujú riešiť dohodou. Vymáhanie výhier alebo účasti v Súťaži súdnou cestou je vylúčené.

8. Ostatné skutočnosti v tomto Štatúte neupravené sa riadia príslušnými ustanoveniami zákona č. 40/1964 Zb. Občiansky zákonník v platnom znení.

9. Tento Štatút je prístupný na nahliadnutie na Internetovej stránke Banky a dátum účinnosti tohto Štatútu je **\_\_21.04.2021**

**Bratislava \_\_\_\_21.04.2021\_\_\_\_\_\_\_**